rejauldu/bengali-wikipedia huggingface dataset:
আনোয়ারুল হোসেন খান চৌধুরী (মৃত্যু: ২০ জানুয়ারি ২০২৩) বাংলদেশের ময়মনসিংহ জেলার রাজনীতিবিদ ও ময়মনসিংহ-৯ (নান্দাইল) আসনের সাবেক সংসদ সদস্য। তিনি সাবেক রাষ্ট্রপতি জিয়াউর রহমানের উপদেষ্টা ছিলেন।   প্রাথমিক জীবন  আনোয়ারুল হোসেন খান চৌধুরী ময়মনসিংহ জেলার নান্দাইল উপজেলায় জন্মগ্রহণ করেন। তার পিতা আশরাফ হোসেন খান চৌধুরী ছিলেন নান্দাইলের জমিদার, কেন্দ্রীয় মুসলিম লীগের সাবেক সহ-সভাপতি ও সাবেক সভাপতি নুরুল আমিনের চাচাতো ভাই। তার ছোট ভাই খুররম খান চৌধুরী।  আনোয়ারুল হোসেন খান চৌধুরী সাবেক শিক্ষামন্ত্রী আবু শারাফ হিজবুল কাদের সাদেকের বোন এবং বঙ্গীয় আইন পরিষদের সাবেক যুগ্ম কমিশনার ইয়াহিয়া সাদেকের কন্যা বেগম রাহাত খান চৌধুরীকে বিয়ে করেন।   রাজনৈতিক জীবন  আনোয়ারুল হোসেন খান চৌধুরী ময়মনসিংহ উত্তর বিএনপির আহ্বায়ক ও পরে সভাপতি ছিলেন। তিনি ঢাকা বিশ্ববিদ্যালয়ের জিয়া হলের প্রতিষ্ঠাতা এবং ঢাকা বিশ্ববিদ্যালয়ের সিনেট ও সিন্ডিকেটের নির্বাচিত সদস্য ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে ময়মনসিংহ-৯ (নান্দাইল) আসন থেকে সংসদ সদস্য নির্বাচিত হয়েছিলেন। ১৯৯৬ সালের পর রাজনীতির মাঠে তার কোন সম্পৃক্ততা নেই।   তথ্যসূত্র   বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:২০২৩-এ মৃত্যু
সৈকত খনিজ বালি আহরণ কেন্দ্র (ইংরেজি: Beach Sand Minerals Exploitation Centre) একটি স্বায়ত্তশাসিত জাতীয় গবেষণা প্রতিষ্ঠান যা বাংলাদেশের বালু ও খনিজ নিয়ে গবেষণা করে এবং বাংলাদেশের কক্সবাজার জেলার কলাতলীতে অবস্থিত।  কক্সবাজার জেলার সমুদ্রসৈকত থেকে বালু উত্তোলনের জন্য এটির একটি পরীক্ষামূলক প্রকল্প রয়েছে।  ইতিহাস ১৯৬১ সালে পাকিস্তান ভূতাত্ত্বিক জরিপ অধিদপ্তর (বর্তমানে বাংলাদেশ ভূতাত্ত্বিক জরিপ অধিদপ্তর) সমুদ্র সৈকতে তেজস্ক্রিয় ও ভারী ধাতু আবিষ্কার করেছিল। পাকিস্তান পারমাণবিক শক্তি কমিশন (বর্তমানে বাংলাদেশ পারমাণবিক শক্তি কমিশন) ১৯৬৭ সালে সমীক্ষা চালিয়েছিল। উপকূলীয় বাংলাদেশের বালুচরগুলোতে যেসব খনিজ পদার্থ পাওয়া যায় সেগুলোকে কাজে লাগানোর জন্য সমুদ্রসৈকত বালি খনিজ শোষণ কেন্দ্র তৈরি করা হয়েছিল। এটি বাংলাদেশ পারমাণবিক শক্তি কমিশনের প্রশাসনের অধীনে রয়েছে। এটি ১৯৮০ সালে সমুদ্রসৈকত বালি শোষণ কেন্দ্র হিসাবে প্রতিষ্ঠিত হয়েছিল। পরে সমুদ্রসৈকত বালি শোষণ কেন্দ্রটির নাম পরিবর্তন করে বীচ স্যান্ড মিনারেলস এক্সপ্লোইটেশন সেন্টার করা হয়েছিল।  তথ্যসূত্র  বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:১৯৮০-এ বাংলাদেশে প্রতিষ্ঠিত বিষয়শ্রেণী:বাংলাদেশে খনন বিষয়শ্রেণী:কক্সবাজার ভিত্তিক সংগঠন
রিওজি নোয়োরি একজন জাপানি রসায়নবিজ্ঞানী। তিনি ২০০১ সালে রসায়নে নোবেল পুরস্কার লাভ করেন।  জীবনী নোয়োরি ১৯৩৮ সালের ৩ সেপ্টেম্বর জন্মগ্রহণ করেন।  বিষয়শ্রেণী:রসায়নে ওল্ফ পুরস্কার বিজয়ী বিষয়শ্রেণী:নোবেল বিজয়ী রসায়নবিদ বিষয়শ্রেণী:জাপানি নোবেল বিজয়ী বিষয়শ্রেণী:১৯৩৮-এ জন্ম বিষয়শ্রেণী:কিয়োতো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:রয়েল সোসাইটির বিদেশি সদস্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:২১শ শতাব্দীর জাপানি রসায়নবিদ বিষয়শ্রেণী:২০শ শতাব্দীর জাপানি রসায়নবিদ
দশমিনা বাংলাদেশের বরিশাল বিভাগের পটুয়াখালী জেলার অন্তর্গত একটি উপজেলা।   অবস্থান ও আয়তন  আয়তন: ৩৫১.৮৮ বর্গ কিমি। অবস্থান: ২২°০৮´ থেকে ২২°২২´ উত্তর অক্ষাংশ এবং ৯০°২৮´ থেকে ৯০°৩৯´ পূর্ব দ্রাঘিমাংশ। সীমানা: উত্তরে বাউফল উপজেলা, দক্ষিণে গলাচিপা উপজেলা, পূর্বে লালমোহন উপজেলা ও ভোলা জেলার চরফ্যাশন উপজেলা, পশ্চিমে গলাচিপা উপজেলা।   প্রশাসনিক এলাকাসমূহ  দশমিনা উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দশমিনা থানার আওতাধীন।  ইউনিয়নসমূহ:  ১নং রণগোপালদী  ২নং আলীপুর  ৩নং বেতাগী সানকিপুর  ৪নং দশমিনা  ৫নং বহরমপুর  ৬নং বাঁশবাড়িয়া  ৭নং চর বোরহান   ইতিহাস  দশমিনা থানা গঠিত হয় ১৯৭৯ সালে,এর আগে এ উপজেলাটি বাউফল উপজেলার আওতাধীন ছিলো এবং ১৯৮৩ সালে থানাকে উপজেলায় রূপান্তর করা হয়। ৭টি ইউনিয়ন, ৪৯টি মৌজা  ৫৩টি গ্রামের সমন্বয়ে দশমিনা উপজেলা গঠিত।   জনসংখ্যার উপাত্ত  ২০১১ সালের আদমশুমারি অনুযায়ী দশমিনা উপজেলার মোট জনসংখ্যা ১,২৩,৩৮৮ জন। এর মধ্যে পুরুষ ৬০,২৪১ জন এবং মহিলা ৬৩,১৪৭ জন। মোট পরিবার ২৮,৪৯০টি।   শিক্ষা  ২০১১ সালের আদমশুমারি অনুযায়ী দশমিনা উপজেলার সাক্ষরতার হার ৪৮.৭%।  এ উপজেলায় কলেজ ৪ টি, মাধ্যমিক বিদ্যালয় ২৫ টি, প্রাথমিক বিদ্যালয় ১০৯ টি, মাদ্রাসা ১৯ টি।   শিক্ষা প্রতিষ্ঠান  কলেজ  সরকারি আবদুর রশিদ তালুকদার ডিগ্রী কলেজ  আরজবেগী ল্যাবরেটরি কলেজ  আলীপুরা বাজার কলেজ  ডলি-আকবর মহিলা কলেজ বিদ্যালয় সমূহ    দশমিনা মডেল মাধ্যমিক বিদ্যালয়  গুলি আউলিয়াপুর আদর্শ মাধ্যমিক বিদ্যালয়  গছানী মাধ্যমিক বিদ্যালয়  বেগম আরেফাতুন্নেসা বালিকা মাধ্যমিক বিদ্যালয়  আরজবেগী মাধ্যমিক বিদ্যালয়  নেহালগঞ্জ মাধ্যমিক বিদ্যালয়  আলীপুরা ইউনিয়ন মাধ্যমিক বিদ্যালয  বহরমপুড় মাধ্যমিক বিদ্যালয়  খারিজা বেতাগী মাধ্যমিক বিদ্যালয়  বড়গোপালদী মাধ্যমিক বিদ্যালয়   রনগোপালদী মাধ্যমিক বিদ্যালয়   মাদ্রাসা   মাছুয়াখালী মোহাম্মাদীয়া দাখিল মাদরাসা   দক্ষিণ দাসপাড়া আঃ গণি মহিলা দাখিল মাদ্রাসা।  দশমিনা সিনিয়র ফাজিল মাদ্রাসা  দক্ষিণ আরজবেগী দাখিল মাদ্রাসা  মধ্য বগুড়া নূ‌রিয়া দা‌খিল মাদ্রাসা,(বহরমপুর ইউ‌নিয়ন)  পূর্ব আলিপুরা ইসলামিয়া দাখিল মাদ্রাসা  প্রাথমিক বিদ্যালয় -           ৭৪ নং উত্তর পশ্চিম গছানী সরকারি প্রাথমিক বিদ্যালয়।   অর্থনীতি  দশমিনা উপজেলার জনগোষ্ঠীর আয়ের প্রধান উৎস কৃষি ৬৪.৮৬%, অকৃষি শ্রমিক ৫.৬৯%, শিল্প ০.৫৭%, ব্যবসা ১০.২৫%, পরিবহন ও যোগাযোগ ১.৯৯%, চাকরি ৫.৮৮%, নির্মাণ ১.৪৮%, ধর্মীয় সেবা ০.২৫%, রেন্ট অ্যান্ড রেমিটেন্স ০.১৩% এবং অন্যান্য ৮.৯০%।   উল্লেখযোগ্য ব্যক্তি   আব্দুল বাতেন তালুকদার, সাবেক  শিক্ষা প্রতি  মন্ত্রী।  কমরেড আবদুস সাত্তার,কৃষক নেতা।  আ খ ম জাহাঙ্গীর হোসাইন, সাবেক প্রতিমন্ত্রী।  নুরুল হক নূর ডাকসুর সাবেক ভিপি    বিবিধ   প্রধান জলাশয়ঃ তেঁতুলিয়া নদী।  যোগাযোগ ব্যবস্থাঃ পাকা রাস্তা ৩৯ কিমি, আধা-পাকারাস্তা ১৩ কিমি, কাঁচারাস্তা ৬৩২ কিমি।  বিদ্যুৎ ব্যবহারঃ এ উপজেলার ইউনিয়ন পল্লিবিদ্যুতায়ন কর্মসূচির আওতাধীন। তবে ৪.৫৪% (শহরে ১৪.৬১% ও গ্রামে ২.৯২%) পরিবারের বিদ্যুৎ ব্যবহারের সুযোগ রয়েছে।  স্বাস্থ্যকেন্দ্রঃ  উপজেলা স্বাস্থ্য কমপ্লেক্স ১, উপস্বাস্থ্য কেন্দ্র ৬, এনজিও পরিচালিত স্বাস্থ্যকেন্দ্র ১।  এনজিওঃ আশা, ব্র্যাক, ভোস্ড, টেরি-ডেস-হোম্স, বিডিএস, পদক্ষেপ, পিডিও, ব্রাক,গ্রামীণ ব্যাংক, কারিতাস, স্পীড ষ্ট্রাস,।  ধর্মীয় প্রতিষ্ঠানঃ মসজিদ ৪৬৮ টি, মন্দির ১১ টি, মাযার ২ টি।   হাটবাজারঃ সর্বমোট হাটবাজার ৪১ টি এর মধ্যে দশমিনা বাজার, নলখোলা হাট, আরজবেগী হাট, রণগোপালদি হাট, গছানি হাট উল্লেখযোগ্য।   তথ্যসূত্র   বহিঃসংযোগ    বিষয়শ্রেণী:দশমিনা উপজেলা বিষয়শ্রেণী:পটুয়াখালী জেলার উপজেলা
ইয়েতি এয়ারলাইন্স দ্বারা পরিচালিত একটি এটিআর ৭২-৫০০ উড়োজাহাজ নেপালের পোখরা আন্তর্জাতিক বিমানবন্দরে অবতরণের সময় সেতি নদীর তীরে ১৫ জানুয়ারি ২০২৩ তারিখে বিধ্বস্ত হয়। উড়োজাহাজটি ৪ জন ক্রুসহ মোট ৭২ জনকে নিয়ে কাঠমান্ডু থেকে পোখারায় যাওয়ার পথে বিধ্বস্ত হয়ে সবার মৃত্যু হয়েছে। যাত্রীদের মধ্যে ১৫ জন বিদেশি নাগরিক ছিলেন।   উড়োজাহাজ  দুর্ঘটনায় কবলে পড়া বিমানটির মডেল ছিল এটিআর ৭২-৫০০, যার সিরিয়াল নম্বর ৭৫৪ এবং নিবন্ধন নম্বর ৯এন–এএনসি। ফ্লাইটরাডার২৪ সাইটের দেওয়া তথ্য অনুযায়ী, উড়োজাহাজটি ১৫ বছরের পুরনো ছিল।   দুর্ঘটনা  দুর্গম হিমালয়ের দেশ নেপালে আবহাওয়া খুব ঘন ঘন বদলায়। সে কারণে প্রায়ই সেখানে বিমান দুর্ঘটনা ঘটে। নেপালের মধ্যে পোখারা একটি অন্যতম আকর্ষনীয় পর্যটনস্থল। উড়োজাহাজটি ৬৮ জন যাত্রী ও ৪ জন ক্রুসহ মোট ৭২ জনকে নিয়ে কাঠমান্ডু থেকে পোখারায় যাচ্ছিল। পোখারা বিমানবন্দরে নামার সময় উড়োজাহাজটিতে আগুন ধরে যায়। সামাজিক যোগাযোগমাধ্যমে আসা ছবি ও ভিডিওতে পাহাড়ি এলাকায় বিমানের জ্বলন্ত ধ্বংসস্তূপের কাছে উদ্ধারকর্মীদের আগুন নেভাতে দেখা গেছে।   যাত্রী ও কর্মী  বিমানটিতে ৬৮ জন যাত্রী ও চারজন কর্মী ছিল। যাত্রীদের মধ্যে ৩৭ জন পুরুষ, ২৫ জন নারী ও ৬ জন শিশু ছিল, শিশুদের মধ্যে ৩ জন বাচ্চা ছিল। দুর্ঘটনায় সকলেই মৃত্যুবরণ করেন।  সিনিয়র ক্যাপ্টেন কামাল কেসি এবং সহযোগী-পাইলট অঞ্জু খাতিওয়াদা বিমানটি চালনার দায়িত্বে ছিলেন। খাতিওয়াদার স্বামী দীপক পোখরেলও ইয়েতি এয়ারলাইন্সের হয়েও কাজ করতেন, যিনি ২০০৬ সালে ইয়েতি এয়ারলাইন্সের টুইন অটার দুর্ঘটনায় মৃত্যুবরণ করেন। এই ফ্লাইটটি সফলভাবে সম্পন্ন করার পর, খাতিওয়াদার ক্যাপ্টেন হওয়ার লাইসেন্স পাওয়ার কথা ছিল।  জাতীয়তাযাত্রীকর্মীমোটসূত্রনেপাল ৫৩৪৫৭ভারত৫০৫রাশিয়া৪০৪দক্ষিণ কোরিয়া২০২আর্জেন্টিনা১০১অস্ট্রেলিয়া১০১ফ্রান্স১০১যুক্তরাজ্য১০১মোট৬৮৪৭২   উদ্ধার কার্যক্রম  দুর্ঘটনার পর উদ্ধার অভিযান চালাতে বিমানবন্দরটি বন্ধ করে দেওয়া হয়। প্রধানমন্ত্রী পুষ্পকমল দাহাল প্রচণ্ড মন্ত্রিসভার জরুরি বৈঠক ডাকেন ও রাষ্ট্রীয় সংস্থাগুলোকে দ্রুত উদ্ধার তৎপরতা চালাতে নির্দেশ দেন। প্রধানমন্ত্রী জানান, এই মর্মান্তিক ও দুঃখজনক দুর্ঘটনায় তিনি গভীরভাবে শোকাহত।  দুর্ঘটনায় নিহতদের প্রতি শ্রদ্ধা জানাতে প্রধানমন্ত্রীর কার্যালয় ১৬ জানুয়ারিকে শোক দিবস হিসেবে ঘোষণা করে। এই দিন অর্ধনমিত অবস্থায় নেপালের পতাকা উত্তোলন করা হয়। ইয়েতি এয়ারলাইন্স ১৬ জানুয়ারির জন্য নির্ধারিত সমস্ত নিয়মিত ফ্লাইট বাতিল করে।   তদন্ত  নগেন্দ্র ঘিমিরের নেতৃত্বে পাঁচ সদস্যের একটি কমিটি নেপাল সরকারের পক্ষে দুর্ঘটনার তদন্ত করছে। তাদের সাহায্য করছে ফরাসি বেসামরিক বিমান চলাচল নিরাপত্তার জন্য অনুসন্ধান ও বিশ্লেষণ ব্যুরো।  অভিজ্ঞ পাইলট এবং ইন্ডিয়াস সেফটি ম্যাটার্স ফাউন্ডেশনের প্রতিষ্ঠাতা অমিত সিং অনুমান করে জানান যে, বিমানটির বাম পাখনা হঠাৎ পড়ে গিয়ে বিমানটি দৃষ্টির বাইরে চলে যাওয়ার আগ পর্যন্ত, দুর্ঘটনার আগে ও দুর্ঘটনার মূহূর্তে তোলা ভিডিওতে বিমানের নাক উল্লেখযোগ্যভাবে উঁচু দেখা গেছে, যা সম্ভবত স্টল হবার ইঙ্গিত দেয়। একজন মুখপাত্র বলেন যে বিমানটি বিমানবন্দরের কাছাকাছি আসার সময় পাইলট "অপ্রীতিকর কিছু" রিপোর্ট করেন নি।  ১৬ জানুয়ারি, বিমানের ফ্লাইট ডেটা রেকর্ডার এবং ককপিট ভয়েস রেকর্ডার উভয়ই পাওয়া যায়। ১৭ জানুয়ারি, কর্তৃপক্ষ নিহতদের দেহ তাদের পরিবারের কাছে ফিরিয়ে দিতে শুরু করে এবং বিশ্লেষণের জন্য ফ্লাইট রেকর্ডার ফ্রান্সে প্রেরণ করে।   আরও দেখুন   ইউএস-বাংলা এয়ারলাইন্স ফ্লাইট ২১১  নেপালের ত্রিভুবন বিমানবন্দরে সংঘটিত বিমান দুর্ঘটনাগুলো   তথ্যসূত্র   বিষয়শ্রেণী:বিমান দুর্ঘটনা বিষয়শ্রেণী:নেপালে বিমান দুর্ঘটনা ও ঘটনা বিষয়শ্রেণী:পোখরা
ফাস্ট গ্রান্টস হল একটি আমেরিকান দাতব্য সংস্থা যা বৈজ্ঞানিক গবেষণার জন্য তহবিল প্রদান করে। মহামারিতে সাহায্য করতে পারে এমন গবেষণা প্রকল্পগুলিতে কাজ করা বিজ্ঞানীদের দ্রুত তহবিল সরবরাহ করার জন্য প্রকল্পটি কোভিড-১৯ মহামারির প্রতিক্রিয়া হিসাবে তৈরি করা হয়েছিল।   ইতিহাস  প্রকল্পটি এপ্রিল ২০২০ সালে জর্জ মেসন বিশ্ববিদ্যালয়ের অর্থনীতির অধ্যাপক টাইলার কাওয়েন দ্বারা চালু করা হয়েছিল; সাথে ছিলেন প্যাট্রিক কোলিসন, অনলাইন পেমেন্ট প্রসেসিং প্ল্যাটফর্ম স্ট্রাইপের সহ-প্রতিষ্ঠাতা; এবং প্যাট্রিক হু, ক্যালিফোর্নিয়া বিশ্ববিদ্যালয়ের একজন বায়োইঞ্জিনিয়ার।   সমর্থন  প্রকল্পটি আর্নল্ড ভেঞ্চারস, দ্য অডাসিয়াস প্রজেক্ট, দ্য চ্যান জুকারবার্গ ইনিশিয়েটিভ, জন কলিসন, প্যাট্রিক কলিসন, ক্র্যাঙ্কস্টার্ট, জ্যাক ডরসি, কিম এবং স্কট ফারকুহার, পল গ্রাহাম, রিড হফম্যান, ফিওনা ম্যাককিন এবং টোবিয়াস লুটকে এবং মিলনার, এলন মাস্ক, ক্রিস এবং ক্রিস্টাল সাকা, শ্মিট ফিউচার এবং অন্যান্যদের অনুদান দ্বারা সমর্থিত। ।   অনুদান  সংস্থাটির দ্রুত অনুদান ব্যবস্থা $১০,০০০ এবং $৫০০,০০০ এর মধ্যে তহবিল প্রদান করে। দাতব্য সংস্থাটির অভিমত অনুযায়ী তারা দুই দিনের মধ্যে আবেদনের জবাব দেবে এবং মার্কিন যুক্তরাষ্ট্রের বাইরের গবেষকদের অর্থায়ন করবে।  ২০২১ সালের এপ্রিল পর্যন্ত, ফাস্ট গ্রান্টস পরীক্ষা, ক্লিনিকাল কাজ, নজরদারি, ভাইরোলজি, ড্রাগ ডেভেলপমেন্ট এবং ট্রায়াল এবং পিপিই সহ কোভিড-১৯ সম্পর্কিত প্রকল্পগুলিতে কাজ করা গবেষকদের মোট $৫০ মিলিয়নেরও বেশি অর্থের ২৫০ টি অনুদান প্রদান করেছে। ফাস্ট অনুদান সালিভাডিরেকট- এর জন্য প্রাথমিক তহবিল সরবরাহ করেছে, যা ২০২০ মৌসুমে অরল্যান্ডোতে এনবিএ “বুদবুদ”-এ ব্যবহৃত লালা পরীক্ষায় ব্যবহৃত হয়।  জানুয়ারী ২০২২ পর্যন্ত, অতিরিক্ত তহবিলের অভাবের কারণে নতুন ফাস্ট গ্রান্ট অ্যাপ্লিকেশনগুলিকে স্থগিত রাখা হয়েছে।   তথ্যসূত্র   বিষয়শ্রেণী:মার্কিন যুক্তরাষ্ট্র ভিত্তিক দাতব্য সংস্থা বিষয়শ্রেণী:কোভিড-১৯ মহামারির জন্য প্রতিষ্ঠিত সংগঠন বিষয়শ্রেণী:কোভিড-১৯ মহামারি সম্পর্কিত দাতব্য কার্যক্রম
সবিতা বেগম বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  সবিতা বেগম সপ্তম জাতীয় সংসদের মহিলা আসন ১৭ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় পার্টির রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ
ফয়েজ লেক কনকর্ড হল একটি থিম পার্ক কমপ্লেক্স যা বাংলাদেশের চট্টগ্রামের পাহাড়তলীর ফয়'স লেকে প্রায়  জুড়ে অবস্থিত। কমপ্লেক্সটি একটি ড্রাই থিম পার্ক (ফয়েজ লেক কনকর্ড অ্যামিউজমেন্ট ওয়ার্ল্ড), একটি ওয়াটার পার্ক (সি ওয়ার্ল্ড কনকর্ড) ও ফয়েজ লেক রিসোর্ট নিয়ে গঠিত। এটি ২০০৪ সালে কনকর্ড এন্টারটেইনমেন্ট কোম্পানি লিমিটেড দ্বারা প্রতিষ্ঠিত হয়েছে।   ইতিহাস  ২০০৪ সালে কনকর্ড এন্টারটেইনমেন্ট কোম্পানি লিমিটেড প্রায়  উপর ফয়'স লেকের বাংলাদেশ রেলওয়ের মালিকানাধীন জমিতে ৫০ বছরের বিল্ড-অপারেট-হস্তান্তর ব্যবস্থার অধীনে একটি থিম পার্ক প্রতিষ্ঠা করতে সম্মত হয়। ওই বছরের নভেম্বরে তারা কাজ শুরু করে। প্রথম পাঁচ বছরে কোম্পানিটি জমিতে ১.৬ বিলিয়ন বাংলাদেশী টাকা (২০০৯ সালের হিসাবে $২৩.৭ মিলিয়ন) বিনিয়োগ করে। alt=|থাম্ব|ফয়েজ লেক কনকর্ড অ্যামিউজমেন্ট ওয়ার্ল্ডে শিশুর ক্যারোসেল ২০১৮ সালের হিসাব অনুযায়ী কনকর্ড বলেছে যে আবহাওয়া ঠিক থাকলে ছুটির সপ্তাহান্তে দৈনিক উপস্থিতি ৫,০০০ এ পৌঁছায়।   আকর্ষণ  thumb|লেকসাইড কটেজ কমপ্লেক্সটিতে দুটি থিম পার্ক এবং একটি রিসোর্ট রয়েছে। এখানে রয়েছে নৌকায় ভ্রমণের সুবিধা এবং ভাসমান রেস্তোরাঁ।   ফয়'স লেক কনকর্ড অ্যামিউজমেন্ট ওয়ার্ল্ড  ড্রাই পার্কে রয়েছে দোকান ও কার্নিভাল রাইড যেমন বেবি ক্যারোসেল, ফ্যামিলি রোলার কোস্টার, বাম্পার কার, কফি কাপ এবং ফেরিস হুইল।   সি ওয়ার্ল্ড কনকর্ড  alt=|থাম্ব| সি ওয়ার্ল্ড কনকর্ডের একটি পুল ওয়াটার পার্কে একটি ওয়েভ পুল, শিশুদের পুল, স্প্ল্যাশ পুল এবং ওয়াটার কোস্টার রাইড রয়েছে।   ফয়েজ লেক রিসোর্ট  রিসোর্টটিতে লেকসাইড কটেজ এবং শ্যালেট রয়েছে। ব্র্যাডট ট্র্যাভেল গাইডস রিসোর্টটিকে বর্ণনা করেছেন, "প্রাথমিকভাবে একটি দিনের জন্য হৃদে হারিয়ে যাওয়ার জগতের জন্য ভালভাবে নির্মিত রিসোর্ট যা গার্হস্থ্য হানিমুনারদের জন্য প্রস্তুত"। চিত্রশালা   আরো দেখুন    ফ্যান্টাসি কিংডম   তথ্যসূত্র    বহিঃসংযোগ      বিষয়শ্রেণী:২০০৪-এ বাংলাদেশে প্রতিষ্ঠিত বিষয়শ্রেণী:চট্টগ্রামের দর্শনীয় স্থান‎ বিষয়শ্রেণী:বাংলাদেশের চিত্তবিনোদন উদ্যান
খান বাথহাউস (ফার্সি: حمام خان) ইরানের সানন্দাজে একটি কাজর যুগের পাবলিক স্নানাগার। এটি ১৮০৫ সালে আমানুল্লাহ খান আরদালানের আদেশে নির্মিত হয়েছিল এবং পরে ১৮৭৮ সালে মেরামত করা হয়।  এটি ১৫ মার্চ ২০০০ তারিখে ২৬০৩ নম্বর সহ ইরানের জাতীয় ঐতিহ্যবাহী স্থানগুলির তালিকাভুক্ত হয়েছে।   তথ্যসূত্র   বিষয়শ্রেণী:ইরানের জাতীয় কাজ বিষয়শ্রেণী:কাজার যুগের ভবন বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ইরানের সরকারি স্নানাগার বিষয়শ্রেণী:কুর্দিস্তান প্রদেশের ভবন ও স্থাপনা
শিরিন আক্তার (জন্ম ২৬ আগস্ট ১৯৯৬) যিনি শিরিন শিলা নামে অধিক পরিচিত, একজন বাংলাদেশী চলচ্চিত্র অভিনেত্রী ও মডেল। ২০১৪ সালে হিটম্যান চলচ্চিত্রের মাধ্যমে তার বড় পর্দায় অভিষেক হয়।  কর্মজীবন রূপালি পর্দায় আসার পূর্বে তিনি গুলশান এভিনিউ, রঙের মেলা, বনবালা ও পণ্ডিতের মেলা র মত টিভি নাটকে কাজ করেছেন।  ২০১৪ সালে রোযার ঈদে হিটম্যান চলচ্চিত্রের মাধ্যমে তার রূপালি পর্দায় অভিষেক ঘটে। চলচ্চিত্রটির জন্য তিনি 'সেরা নবীন অভিনয়শিল্পী' বিভাগে মেরিল প্রথম আলো পুরস্কারের জন্য মনোনীত হয়েছিলেন। ২০১৪ সালের ডিসেম্বরে তার অভিনীত দ্বিতীয় চলচ্চিত্র ক্ষণিকের ভালোবাসা মুক্তি পায়। ২০১৬ সালের ১৮ মার্চ তার অভিনীত চলচ্চিত্র মিয়া বিবি রাজি ও ২ এপ্রিল মন জানে না মনের ঠিকানা মুক্তি পায়।  অভিনয়ের পাশাপাশি তাকে দেখা গিয়েছে মডেলিংয়ে। তিনি ব্রিটল বিস্কুট ও প্রাণ ফ্রুটোর বিজ্ঞাপনচিত্রে মডেল হিসেবে কাজ করেছেন। এছাড়া তিনি আসিফের ও কন্যা তোমারে গানের মিউজিক ভিডিওতে মডেল হয়েছেন।  ২০২৪ সালের কোটা সংস্কার আন্দোলনের সময় শিরিন শীলা তার ফেসবুক অ্যাকাউন্টে ‘‘কিসের এত আন্দোলন, সুখে থাকলে ভূতে কিলায়’’ এমন মন্তব্য করেন। তার এ মন্তব্য সামাজিক যোগাযোগমাধ্যমে সমালোচনার মুখে পড়ে এবং তিনি পোস্টটির কমেন্ট অপশন বন্ধ করে দেন। পরে ২০২৫ সালের ঈদ উপলক্ষে বাংলাদেশ টেলিভিশনের ‘চাওয়া পাওয়া’ অনুষ্ঠানে অতিথি হিসেবে তার অংশগ্রহণ নিয়ে সমালোচনা শুরু হলে, কর্তৃপক্ষ অনুষ্ঠানটি প্রচার থেকে বিরত থাকে।     উল্লেখযোগ্য কাজগুলো   চলচ্চিত্র  বছরচলচ্চিত্রচরিত্রসহ-শিল্পীপরিচালকটীকা ২০১৪ হিটম্যানতারিনজয় চৌধুরী, অপু বিশ্বাস, শাকিব খানওয়াজেদ আলী সুমনপ্রথম অভিনীত চলচ্চিত্র ক্ষণিকের ভালোবাসাজয় চৌধুরী, অধীর ইমরান, মিশা সওদাগরমোহাম্মদ আবুল কাশেম মন্ডল ২০১৬ মিয়া বিবি রাজিসুমিত সেনগুপ্ত, নিঝুম রুবিনাশাহীন-সুমন মন জানে না মনের ঠিকানাইরফান সাজ্জাদ, মৌসুমী, ফেরদৌস, পরিমনি, তানভীর, রাজ্জাকমুশফিকুর রহমান গুলজার২০১৯বেগম জানইমন, নিশাত জেরিন অরিনমোহাম্মদ আসলাম২০২৩ঘর ভাঙ্গা সংসারডিপজল, আঁচলমনতাজুর রহমান আকবর২০২৪শেষ বাজি সাইমন সাদিক মেহেদী হাসানডাইরেক্ট অ্যাটাকইমন, আমিন খান, সাদিকা পারভিন পপিরাজু চৌধুরীএক কোটি টাকাবাপ্পী চৌধুরীছটকু আহমেদনদীর জলে শাপলা ভাসেতারামনবানুআনিসুর রহমান মিলনমেহেদী হাসানবীরাঙ্গনা ৭১শাহেদ শরীফ খানফাইটাররোশানমোহাম্মদ ইকবালভালোবাসি তোমায়কায়েস আরজুআনোয়ার শিকদার  টেলিভিশন  মুন্সী বাড়ী  চান মিয়ার আংটি বদল  ইচ্ছে পূরণ  ভালোবাসার নীল আঁচল  পরীবানু  মাটি  শেষে হলো দেখা  পুরস্কার ও মনোনয়ন  বছর পুরস্কার বিভাগ চলচ্চিত্র ফলাফল সূত্র ২০১৪ মেরিল-প্রথম আলো পুরস্কার সেরা নবীন অভিনয়শিল্পী হিটম্যান   ২০২২ বাবিসাস পুরস্কার সেরা অভিনেত্রী বেগম জান   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:১৯৯৬-এ জন্ম
শুয়েইশা কর্তৃক নির্মিত একটি মাঙ্গা প্ল্যাটফর্ম। এটি ২০১৪ সালের ২২শে সেপ্টেম্বর একটি বিনামূল্যের মোবাইল অ্যাপ এবং ওয়েবসাইট হিসেবে চালু হয়। জাম্প+-এ মৌলিক শিরোনাম এবং শুয়েইশার অন্যান্য মাঙ্গা ম্যাগাজিনের শিরোনামগুলো ধারাবাহিকভাবে প্রকাশিত হয়। এছাড়াও, এখানে সাপ্তাহিক শৌনেন জাম্প-এর ডিজিটাল সংস্করণও পাওয়া যায়। শৌনেন জাম্প+-এ প্রকাশিত উল্লেখযোগ্য শিরোনামগুলোর মধ্যে রয়েছে ফায়ার পাঞ্চ, চেইনসো ম্যান, হেল'স প্যারাডাইস: জিগোকুরাকু, স্পাই × ফ্যামিলি, চেইনড সোলজার, কাইজু নং ৮, এবং দানদাদান।  এর শিরোনামে "শৌনেন" শব্দটি থাকলেও, শৌনেন জাম্প+-এ তরুণ কিশোরদের জন্য নির্মিত শৌনেন মাঙ্গা ছাড়াও নারী  জাপানের বাইরে, শুয়েইশা এই প্ল্যাটফর্মের মৌলিক মাঙ্গাগুলো মাঙ্গা প্লাস-এ প্রকাশ করে। ২০২৩ সাল থেকে, শৌনেন জাম্প+-এ চালু হওয়া প্রতিটি নতুন (লাইসেন্সকৃত এবং ইন্ডিস সিরিজ ব্যতীত) মাঙ্গা ধারাবাহিক মাঙ্গা প্লাস-এ একযোগে ইংরেজি অনুবাদে প্রকাশ করা হচ্ছে।   তথ্যসূত্র   বিষয়শ্রেণী:২০১৪-এ প্রতিষ্ঠিত ইন্টারনেট সম্পত্তি
থাম্ব|শেখ মুজিবুর রহমান এটি শেখ মুজিবুর রহমানের নির্বাচনী ইতিহাসের সংক্ষিপ্তসার, যিনি বাংলাদেশের ইতিহাসে প্রথমদিকে তথা ১৯৭২ সালের জানুয়ারি থেকে জানুয়ারি ১৯৭৫ পর্যন্ত প্রথম প্রধানমন্ত্রী হিসেবে দায়িত্ব পালন করেন।   সারাংশ   বছর নির্বাচনী এলাকাদল ভোট % ফলাফল১৯৫৪গোপালগঞ্জ দক্ষিণ মুসলিম  ১৯,৩৬২ অজ্ঞাত১৯৭০ এনই-১১১ ঢাকা-৮ ১,৬৪,০৭১ অজ্ঞাত  এনই-১১২ ঢাকা-৯ ১,২২,৪৩৩ অজ্ঞাত ১৯৭৩ ঢাকা-১২ ১,১৩,৩৮০ অজ্ঞাত  ঢাকা-১৫ ৮১,৩৩০ অজ্ঞাত    বিস্তারিত ফলাফল   ১৯৫৪ সালের আইনসভা নির্বাচন   গোপালগঞ্জ দক্ষিণ মুসলিম    ১৯৭০ সালের সাধারণ নির্বাচন  এনই-১১১ ঢাকা-৮  এনই-১১২ ঢাকা-৯  ১৯৭৩ সালের সাধারণ নির্বাচন ঢাকা-১২  ঢাকা-১৫  আরও দেখুন  শেখ হাসিনার নির্বাচনী ইতিহাস  টীকা  তথ্যসূত্র  নির্বাচনী ইতিহাস বিষয়শ্রেণী:বাংলাদেশী রাজনীতিবিদের নির্বাচনী ইতিহাস বিষয়শ্রেণী:পাকিস্তানি রাজনীতিবিদের নির্বাচনী ইতিহাস
সাক্ষী প্রধান (জন্ম: ১২ আগস্ট, ১৯৯০) একজন ভারতীয় টেলিভিশন অভিনেত্রী, মডেল এবং ভ্রমণ উপস্থাপক। তিনি ১৮ বছর বয়সে তার কর্মজীবন শুরু করেছিলেন এবং আপাতবাস্তব অনুষ্ঠান এমটিভি স্প্লিটসভিলা মরশুম ২ জিতেছিলেন। ২০১৮ সালে ট্র্যাভেলএক্সপি চ্যানেলে সাক্ষী ভ্রমণ অনুষ্ঠান কিসড বাই দ্য সি: মরিশাস-এ উপস্থাপনা করেছিলেন।  তিনি জি৫ এর ওয়েব ধারাবাহিক পয়জন-এ রাণী চরিত্রে অভিনয়ের জন্য পরিচিতি লাভ করেন।   চলচ্চিত্রের তালিকা    টেলিভিশন ও ওয়েব ধারাবাহিক   বছর  শিরোনাম  চরিত্র  ধরন  চ্যানেল / অ্যাপ  ২০১৯  বুও: সাবকি ফাটেগি  জারা  ওয়েব ধারাবাহিক  এএলটি বালাজী পয়জন   রানী  ওয়েব ধারাবাহিক  জি৫  পেশোয়ার রাফিয়া  ওয়েব ধারাবাহিক  উল্লু অ্যাপ  ২০১৮ নাগিন ৩  রবি  টেলিভিশন ধারাবাহিক  কালার্স টিভি  তামান্না  মীশা চৌধুরী  ওয়েব ধারাবাহিক  ভিও  রাগিণী এমএমএস: রিটার্নস  সাইমন  ওয়েব ধারাবাহিক  এএলটি বালাজী  ২০১৬  ব্যাডম্যান  আশা  ওয়েব ধারাবাহিক  ভুট ২০১৩  টেকুইলা নাইটস  তানিয়া  টেলিফিল্ম জুম ২০১১  বিগ বস ৪  স্বভূমিকায়  আপাতবাস্তব অনুষ্ঠান  কালার্স টিভি    টেকিভিশন উপস্থাপনা   বছর  অনুষ্ঠান  ভূমিকা  চ্যানেল  ২০১৮  কিসড বাই দ্য সি  ভিজে - উপস্থাপক  ট্রাভেলএক্সপি  ২০১৬  সেক্সি সাক্ষী মরশুম ৩  সাক্ষী ভূমিকায়, ভিজে  এমটিভি    চলচ্চিত্র   বছর  শিরোনাম  ভূমিকা  ভাষা মন্তব্য সূত্র ২০১৩  লক্ষ্মী  আইটেম নাম্বার কন্নড়    তথ্যসূত্র    বহিঃসংযোগ        বিষয়শ্রেণী:নয়াদিল্লির অভিনেত্রী বিষয়শ্রেণী:ভারতীয় কণ্ঠাভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:১৯৯২-এ জন্ম
কাম্পিলি (), ভারতের কর্ণাটক রাজ্যের বেল্লারী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১৪ মিটার (১৩৫৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কাম্পিলি শহরের জনসংখ্যা হল ৩৫,৩৮৬ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে কাম্পিলি এর সাক্ষরতার হার কম।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
হরিপুর ভারতের পশ্চিমবঙ্গ রাজ্যের বর্ধমান জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪ মিটার (৪৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হরিপুর শহরের জনসংখ্যা হল ৬৮৮৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে হরিপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
বড়শুল ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর উত্তর মহকুমার বর্ধমান ২ সমষ্টি উন্নয়ন ব্লকের একটি গ্রাম।  ভূগোল  সমষ্টি উন্নয়ন ব্লক বর্ধমান ২ সমষ্টি উন্নয়ন ব্লকের সদর দপ্তর বড়শুলে অবস্থিত।  নগরায়ন বর্ধমান সদর উত্তর মহকুমার ৭৩.৫৮% লোক গ্রামে বসবাস করে। মাত্র ২৬.৪২% লোক নগর এলাকায় বসবাস করে এবং এটি পূর্ব বর্ধমান জেলার চারটি মহকুমার মধ্যে নগর জনসংখ্যার সর্বোচ্চ অনুপাত। মানচিত্রটি মহকুমার কয়েকটি উল্লেখযোগ্য অবস্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।  জনসংখ্যার উপাত্ত ভারতের জনগণনা ২০১১ অনুযায়ী বড়শুলের জনসংখ্যা ৫,৪৮৩ জন, যার মধ্যে পুরুষ ২,৭৯৬ জন (৫১%) এবং মহিলা ২,৬৮৭ জন (৪৯%)। ৬ বছরের নিচের শিশু ৪৮৯ জন। সাক্ষর লোকের সংখ্যা ৪,১৪১ জন (৭৭.২৬%, ন্যূনতম ৬ বছরের বেশি জনসংখ্যার হিসাবে)।  বিখ্যাত বড়শুল ছিল বিধান চন্দ্র রায়ের স্বপ্নের গ্রাম। এটি দামোদর নদীর তীরে অবস্থিত একটি ছোট্ট গ্রাম। এটি সংস্কৃতি এবং শিক্ষা সমাজে সমৃদ্ধ।  বড়শুল দুর্গাপূজার জন্য বিখ্যাত - ১০টিরও বেশি বারোয়ারি পুজো এবং জমিদার পরিবার পূজা। শতাব্দী প্রাচীন দে জমিদার বাড়ি এই গ্রামের ঐতিহ্য। এই বাড়ির একটি ব্যক্তিগত জাদুঘরও রয়েছে।  সংস্কৃতি বাংলা জ্যৈষ্ঠ মাসে বড়শুল ধর্মশিলা (ধর্মঠাকুর) মন্দিরে চার দিন ব্যাপী গাজন উৎসব পালিত হয়।চট্টোপাধ্যায়, অক্ষরী, বর্ধমান জেলার ইতিহাস ও লোক-সংস্কৃতি, , ২য় খণ্ড, পৃষ্ঠা ৫৯০, র‌্যাডিক্যাল ইমপ্রেশন, কলকাতা.   ডেভিড জে ম্যাককাচিয়ন বড়শুলের কৃষ্ণ-বালারামার চরচালা ডলমঞ্চের সমৃদ্ধ পোড়ামাটির সজ্জা হিসাবে উল্লেখ করেছেন।ম্যাককাচিয়ন, ডেভিড জে, Late Mediaeval Temples of Bengal, প্রথম প্রকাশ ১৯৭২, পুনর্মুদ্রণ ২০১৭, পৃষ্ঠা ৭৫. এশিয়াটিক সোসাইটি, কলকাতা,   স্বাস্থ্যসেবা বড়শুলের ১০ শয্যাবিশিষ্ট বড়শুল ব্লক প্রাথমিক স্বাস্থ্য কেন্দ্র বর্ধমান ২ সমষ্টি উন্নয়ন ব্লকের প্রধান চিকিৎসা কেন্দ্র। এছাড়া বামচণ্ডিপুর (ডাকঘর: জাতেরাম) এ ২ শয্যাবিশিষ্ট এবং কাশিয়ারা (ডাকঘর: হাটগোবিন্দপুর) এ ৪ শয্যাবিশিষ্ট প্রাথমিক স্বাস্থ্য কেন্দ্র রয়েছে। ২০১২ সালে, বড়শুল ব্লক প্রাথমিক স্বাস্থ্য কেন্দ্রে আসা প্রতি মাসে গড় রোগীর সংখ্যা ছিল ৭,৯৭৫ জন এবং প্রতি মাসে গড়ে ভর্তি ছিল ৩৭ জন। ঐ বছরে জরুরী ভর্তি রোগীর সংখ্যা ছিল ২৯৭ জন।  আরও দেখুন - পশ্চিমবঙ্গের স্বাস্থ্যসেবা  তথ্যসূত্র  বিষয়শ্রেণী:পূর্ব বর্ধমান জেলার গ্রাম
খোরদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতাব্দীতে নির্মিত চারটি প্রাচীন আটচালা শিবমন্দির।   জোড়া দক্ষিণমুখী শিবমন্দির  খোরদ বাজারে দুইটি জীর্ণ, দক্ষিণমুখী প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশবরায় চৌধুরী এই মন্দির দুইটি নির্মাণ করেন। দুইটি মন্দিরই ১৬ ফুট X ১৪ ফুট ৮ ইঞ্চি মাপের ও ৩০ ফুট উচ্চ। মন্দিরের গম্বুজাকৃতি ছাদ বিশিষ্ট গর্ভগৃহের মাপ ৯ ফুট ৮ ইঞ্চি X ৮ ফুট। মন্দির নির্মাণে জ্যামিতিক ও ফুলের নকশা যুক্ত ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫  অষ্টাদশ শতাব্দীর পশ্চিমমুখী শিবমন্দির  খোরদ গ্রামে রায়চৌধুরী বাড়ির সামনের দিঘির পাড়ে  ১৫ ফুট ইঞ্চি X ১৫ ফুট ৬ ইঞ্চি মাপের ও ৪০ ফুট উচ্চ একটি জীর্ণ, পশ্চিমমুখী, প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশব রায়চৌধুরী এই মন্দির নির্মাণ করেন। মন্দিরে পোড়ামাটির জ্যামিতিক অলঙ্করণ লক্ষ্য করা যায়। এই মন্দির নির্মাণে ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।<  ঊনবিংশ শতাব্দীর পশ্চিমমুখী শিবমন্দির  খোরদ গ্রামে পাই পাড়ায় একটি ভগ্ন, পরিত্যক্ত, পশ্চিমমুখী আটচালা শিবমন্দির অবস্থিত। মন্দিরের পোড়ামাটির প্রতিষ্ঠালিপিটি নষত হয়ে যাওয়ায় প্রতিষ্ঠাকাল সম্বন্ধে জানা না গেলেও অনুমান করা হয়, ১৮২৯ খ্রিষ্টাব্দে বরদাপ্রসাদ রায়চৌধুরী এই মন্দির নির্মাণ করেন। ৭ ফুট ৮ ইঞ্চি X ৭ ফুট ৮ ইঞ্চি মন্দিরের গর্ভগৃহ বর্গাকৃতি বিশিষ্ট।   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল